Innhold
Innholdsliste 🔎︎

# Sluttnoter

Brukes til å velge hvordan sluttnoter skal formateres. Du kan velge hvilken type sluttnotenummerering og hvilke stiler som skal brukes.

For å bruke denne funksjonen …

Velg Verktøy → Fotnoter/sluttnoter → Sluttnotertab

## Autonummerering

Velg nummereringsstilen du vil bruke for fotnoter og sluttnoter.

Utvalg | Beskrivelse
A, B, C | Store bokstaver
a, b, c | Små bokstaver
I, II, III | Romertall (store bokstaver)
i, ii, iii | Romertall (små bokstaver)
1, 2, 3 | Arabiske tall
A,... AA,... AAA,... | Alfabetisk nummerering med store bokstaver. Etter de første 26 oppføringene starter nummereringen på nytt med «AA».
a,... aa,... aaa,... | Alfabetisk nummerering med små bokstaver. Etter de første 26 oppføringene starter nummereringen på nytt med «aa».

### Start på

Velg nummeret du vil gi den første sluttnoten i dokumentet. Dette er nyttig hvis du vil at nummereringa av sluttnoter skal omfatte mer enn ett dokument.

### Før

Skriv inn tekst du vil vise foran sluttnotens nummer i sluttnoteteksten. Du kan for eksempel skrive inn «re:» for å vise «re: 1».

### Etter

Skriv inn tekst du vil vise bak sluttnotens nummer i sluttnoteteksten. Du kan for eksempel skrive inn «)» for å vise «1)».

## Stiler

Du bør knytte en avsnittsstil til sluttnotene i dokumentet for å sikre at de har et ensartet utseende.

### Avsnitt

Velg paragrafstilen for sluttnoteteksten.

### Side

Velg sidestilen du vil bruke for sluttnoter.

## Tegnstiler

Du kan tildele stiler til sluttnoteankre og sluttnotetekst. Du kan bruke en av de forhåndsbestemte sluttnotestilene eller en annen stil.

### Tekstområde

Velg tegnstilen du vil bruke for sluttnoteanker i tekstområdet for dokumentet.

### Sluttnoteområde

Velg tegnstilen du vil bruke for sluttnotenummer i sluttnoteområdet.